રાજશ્રી પિકચર્સ નિર્મિત હિન્દી ફિલ્મ હમ સાથ સાથ હૈના શૂટિંગ દરમિયાન જોધપુરના કનકની ગામમાં કાળિયારનો શિકાર કરવાના ગુનાસર તકસીરવાર ગણીને જોધપુરની અદાલતે પ્રસિધ્ધ સુપરસ્ટાર સલમાન ખાનને પાંચ વરસની જેલની સજા અને દસ હજાર રૂપિયાનો દંડ કર્યો હતો. આ કેસના બાકીના આરોપીઓ સૈફ અલી ખાન, તબુ, નીલમ અને સોનાલી બેન્દ્રેને પુરાવાઓના અભાવે નિર્દોષ જાહેર કરવામાં આવ્યા હતા. 1998ના આ કેસની સુનાવણી જોધપુરની અદાલતે 28મી માર્ચે કરી હતી. જેનો ચુકાદો આજે 5 એપ્રિલના આપવામાં આવ્યો હતો.આ અગાઉ ઘોડા ફાર્મ હાઉસ અને બવાદ ગામ ચિંકારા શિકાર કેસમાં હાઈકોર્ટે સલમાનને બેકસૂર જાહેર કર્યો હતો.